  Виталий Пронин Така. Чидалэ, вань шуг-секытъёс ӧз ортче на. Нокытчы эн дыртэ, ваньзэ радызъя быдэстэ, коньдонды вань ке, быдтыны эн дыртэ. Арня пумын выль ужъёс борды дӥсьтыса басьтӥське ни. Дыр вуэмын калыке потаны, ужбергатон удыстэс азинтыны. Бакчады сярысь но эн вунэтэ. Ош. Макем кужмо ужалоды, сокем золгес шулдыръяськыны быгатоды. Куноосты корка тыр люкаськозы, ческыт пӧраськемен куноятэ. Ужъёсты калленэн радъяськозы, но саклыктэс эн ыштэ. Арня шорын уж ӵектӥсьёс луозы, уд ваньмиське яке тазалыктылы уд оскиське ке, со борды эн басьтӥське. Кыктоос. Арняды синмаськымон но кемалы вунонтэм кылёз. Малпамтэ шорысь выль вормонъёс басьтоды, но дырызлэсь вазь эшъёсты азьын эн ушъяське — вожъяськисьёс шедёзы. Малпамтэ шорысь кузь сюрес вылэ потоно луоды, ки улады возе воштос дӥсь. Нылпиосты ӟеч ужъёсынызы паймытозы. Кисло-кусло. Нырысетӥ интыын уж: кинлы ке премия сётозы, кинэ ке вылӥе ӝутозы. Ваньмыз умой луиз ке но, дырызлэсь вазь буйгатскыны уг яра. Вань эскеронъёс азьпалан на, кылдэс но малпаськыса вералэ. Калыкез ушъяны но курланы эн дыртэ, нырысь ик асьтэ шоры учке. Лев. Маке выльзэутчатозь, мады вань, сое дунъялэ. Толло нуналдэс урод ортчытӥды шуыса эн жалялэ, ӵуказеез ӟечгес радъяськоз. Кузпалэн улӥсьёслы доразы кузёяськыны уг яра, вань ужъёстэс кенешыса быдэстэ. Нош оген улӥсьёслы сакгес кариськоно: яратонды артэ ветлэ. Нылмурт. Котьма карыны быгатӥськоды, нош тӥледыз уг синйылто? Керетыса но ӝожтӥськыса эн ветлэ, буйгатске, кӧня ке нуналзэ дорады пуке. Арня шорын тужгес сак луэ: коньдондэс пыдло ватэ, документъёсын эн выре. Таяз арняе тросгес удалтоз эмъян но вуз карон удысъёсын ужасьёслы. Весъёс. Ужды уз пегӟы, дорысь ужъёстылы тросгес саклык висъялэ. Утялтӥське, ӵапак дырыз мадэс ке выльдыны-тупатъяны, нош дуно арбериос но электротехника басьтонлэсь возиське. Тазалыкты сярысь но вунэтоно ӧвӧл: массаж лэсьтэ, кӧё-вӧё сиёнлэсь возиське, витамин сие. Скорпион. Ужъёсты трос, котькытчы вуэмды потэ, нош тӥ уд ваньмиське. Соин ик мылкыдды но кунэрес. Керетонъёсы эн пыриське, муртъёслэсь верамзэс пеляды эн понэ. Арня пумын малпамтэ шорысь коньдон басьтоды. Устоез эмъюм — бакча, музъемын бугыръяське, нылпиосыныды сюлмысь кенеше. Ыбылӥськись. Быдэс арняды огшокчемен ортчоз. Пӧртэм ужрадъёсы пыриськоды, калык пӧлы поталоды, бадӟым ужрадъёсыз нуыны тӥледлы оскозы. Ваньмыз умой ортчоз, арня пумын ватсаса уждун сётозы. Но семья кусыпъёсты валантэмесь, керетытэк чидалэ. Азьпалан ваньмыз радъяськоз. Сюро кеч. Малпаськоды одӥгзэ, нош улонын чылкак мукет луыса кошке. Кузь сюрес вылэ потондэс берлолы кельтэ, выль тодмоостылы эн оскиське. Котьку юрттозы матысь эшъёсты но ӵыжы-выжыосты. Бакчаяды ужъёсты люкаськемын, соосты каньылля быдэстэ. Ву кисьтась. Огсыр ужаськоды ке но, ӵуказе нунал сярысь но малпаськоно. Кивалтӥсьёсыныды эн керетэ, куд-ог дыръя соос пыриськемдэс но витё. Кияды шедем коньдонэз дунъяны тырше, ӵектэм кредитъёслы эн гочалэ. Оскиське матысь но дуно эшъёстылы гинэ, йӧнъяськон сямдэс пыдло ватэ. Чорыгъёс. Огинтыяды пукыны дышемын ӧвӧл, но интыдэс воштыны вазь на. Юрттӥське эшъёстылы яке дорады бадӟым утялтӥськон ортчытэ. Котырады омыр ӟырдамын, керетонъёслэсь возиське. Тазалыкты сярысь сюлмаськыны эн вунэтэ, кынман висёнъёс котырады ветло. Теги: кизилиосверало  